stanford-oval/wikipedia huggingface dataset:
เช็กแอร์ไลน์
ฝูงบิน > ฝูงบินในอดีต

เช็กแอร์ไลน์เคยให้บริการเครื่องบินดังต่อไปนี้:
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| แอโร เอ.10 | 5 | 1923 | 1924 |  |
| แอโร เอ.14 บรันเดินบวร์ค | 3 | 1923 | 1927 |  |
| แอร์บัส เอ310-300 | 4 | 1991 | 2010 |  |
| แอร์บัส เอ319-100 | 8 | 2007 | 2022 |  |
| แอร์บัส เอ320-200 | 11 | 2005 | 2024 |  |
| แอร์บัส เอ321-200 | 3 | 2005 | 2018 | เช่าจากดัต |
| แอร์บัส เอ330-300 | 1 | 2013 | 2020 | เช่าจากโคเรียนแอร์ |
| เอทีอาร์ 42-300 | 5 | 1994 | 2011 |  |
| เอทีอาร์ 42-400 | 2 | 1996 | 2005 |  |
| เอทีอาร์ 42-500 | 6 | 2004 | 2018 |  |
| เอทีอาร์ 72-200 | 5 | 1992 | 2015 |  |
| เอทีอาร์ 72-500 | 6 | 2012 | 2021 |  |
| โบอิง 737-400 | 15 | 1995 | 2016 |  |
| โบอิง 737-500 | 15 | 1992 | 2008 |  |
| โบอิง 737-800 | 1 | 2018 | 2020 | เช่าจากสมาร์ตวิงส์ |
| บริสโตล บริแทเนีย | 2 | 1962 | 1969 |  |
| ดักลาส ดีซี-3 | 7 | 1946 | 1956 |  |
| เดอ ฮาวิลแลนด์ ดีเอช.50 | 8 | 1925 | 1930 |  |
| อาเวีย เอฟ-8บี-3เอ็ม | 6 | 1936 | 1939 |  |
| ฟอร์ด ไตรมอเตอร์ | 1 | 1929 | 1930 |  |
| อิลยูชิน อิล-12 | 10 | 1949 | 1959 |  |
| อาเวีย อิล-14 | 32 | 1957 | 1977 |  |
| อิลยูชิน อิล-18 | 18 | 1960 | 1990 |  |
| อิลยูชิน อิล-62 | 9 | 1969 | 1995 |  |
| อิลยูชิน อิล-62เอ็ม | 6 | 1969 | 1995 |  |
| ยุงเคิร์ส ยู 352 | 1 | ไม่ทราบ | ไม่ทราบ |  |
| ยุงเคิร์ส ยู 52 | 5 | 1946 | 1948 |  |
| เลต แอล-200 โมโรวา | 20 | 1958 | 1969 |  |
| เลต แอล-410 เทอร์โบเลต | 12 | 1976 | 1981 |  |
| เลต แอล-410เอ็ม เทอร์โบเลต | 12 | 1976 | 1981 |  |
| ลิซุนอฟ ลิ-2 | 8 | 1949 | 1957 |  |
| ซาบ 340บี | 3 | 2008 | 2010 |  |
| ซาโร คลาว์ด | 1 | 1935 | 1938 |  |
| ซาโวเอีย-มาร์เชตติ เอส.73 | 6 | 1937 | 1940 |  |
| ตูโปเลฟ ตู-104เอ | 6 | 1957 | 1973 |  |
| ตูโปเลฟ ตู-124 | 3 | 1964 | 1972 |  |
| ตูโปเลฟ ตู-134เอ | 14 | 1971 | 1997 |  |
| ตูโปเลฟ ตู-154เอ็ม | 7 | 1988 | 1999 |  |
| ยาโกเลฟ ยัค-40 | 5 | 1974 | 1992 |  |
แอร์บัส เอ320-200 ของเช็กแอร์ไลน์
เอทีอาร์ 42-500 ของเช็กแอร์ไลน์
แอร์บัส เอ310-300 ของเช็กแอร์ไลน์
โบอิง 737-500 ของเช็กแอร์ไลน์
อิลยูชิน อิล-62 ของเช็กแอร์ไลน์
ตูโปเลฟ ตู-134เอของเช็กแอร์ไลน์
ของขวัญจากดิน

ระวังสับสนกับ ของขวัญจากก้อนดิน
| ของขวัญจากดิน |
| --- | --- |
ของขวัญจากดิน
อำนวยการสร้าง: นนทรีย์ นิมิบุตร, ภาคิน ตั้งฐานธนาม
นักแสดงนำ: มนตรี เจนอักษร, อรรถพร ธีมากร, จรินทร์พร จุนเกียรติ, ณัฏฐพงษ์ ชาติพงศ์
บริษัทผู้สร้าง: บริษัท บิ๊กเบรนพิค เจอร์ส จำกัด  
ผู้จัดจำหน่าย: มหาวิทยาลัยมหิดล, บริษัท บิ๊กเบรนพิค เจอร์ส จำกัด
วันฉาย: 5 ธันวาคม พ.ศ. 2560 (ประเทศไทย)
ประเทศ: ประเทศไทย
ภาษา: ภาษาไทย
ของขวัญจากดิน (อังกฤษ: Khong Kwan Jak Din) เป็นภาพยนตร์การ์ตูนไทย ผลงานการสร้างของศูนย์เศรษฐกิจสร้างสรรค์ มหาวิทยาลัยมหิดล เพื่อเทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร รวมถึงเพื่อให้ความรู้เรื่องเศรษฐกิจพอเพียงและเกษตรทฤษฎีใหม่
ออกอากาศเผยแพร่ภาพยนตร์แอนิเมชัน ในวันที่ 5 ธันวาคม พ.ศ. 2560 ซึ่งตรงกับวันดินโลก (World Soil Day) ที่ทางองค์การอาหารและการเกษตรแห่งสหประชาชาติ (FAO) มีมติสนับสนุนและร่วมกันผลักดันให้มีการจัดตั้ง "วันดินโลก" ขึ้น  และเพื่อร่วมน้อมรำลึกถึงพระมหากรุณาธิคุณของในหลวงรัชกาลที่ 9
ของขวัญจากดิน นำเสนอองค์ความรู้ด้านเศรษฐกิจพอเพียงและเกษตรทฤษฎีใหม่มาใช้อย่างเป็นรูปธรรม ทั้งยังนำไปประยุกต์ใช้ในการดำเนินชีวิตได้ถูกต้อง ผลงานกำกับของ นนทรีย์ นิมิบุตร และภาคิน ตั้งฐานธนา ร่วมด้วยบริษัท บิ๊กเบรนพิค เจอร์ส จำกัด
เรื่องสรุป

“ของขวัญจากดิน” เล่าเรื่องราวของ “ขวัญข้าว” เด็กหญิงวัย 11 ขวบ ลูกสาวคนเดียวของ “พงษ์” อาชีพขับแท็กซี่ ขวัญข้าวเกิดและใช้ชีวิตในเมืองหลวง มีความรักและผูกพันกับพ่อมาก
วันหนึ่งเมื่อพงษ์ประสบปัญหาการเงิน ไม่สามารถส่งเธอเรียนที่กรุงเทพฯ ได้เหมือนเดิม ชีวิตขวัญข้าวจึงเปลี่ยนไป เธอต้องย้ายมาอยู่กับ “ปู่ทอง” ที่ต่างจังหวัด ปู่ทองเป็นเกษตรกรที่ยึดหลัก “พออยู่ พอกิน”มีความสุขกับการทำสวนแบบเกษตรผสมผสาน ที่แห่งนี้ขวัญข้าวได้พบ “จอม” เพื่อนใหม่ ซึ่งช่วยให้เธอปรับตัวเข้ากับชีวิตในชนบทได้เร็วขึ้น ที่สำคัญเธอยังได้เรียนรู้การใช้ชีวิตที่เรียบง่ายพอเพียง รู้ซึ้งถึงของขวัญอันล้ำค่าและรู้ว่า “ของขวัญจากดิน” คือสิ่งที่ทุกคนต้องรักษาหวงแหนและสืบสานไว้ให้ยั่งยืนตลอดไป
ตัวละครหลัก

“ปู่ทอง” (ให้เสียงโดย มนตรี เจนอักษร) ชาวนาซึ่งอดีตเคยประสบความอดอยากยากจน กระทั่งได้เรียนรู้และปฏิบัติตามหลักเกษตรทฤษฎีใหม่และแนวปรัชญาเศรษฐกิจพอเพียงด้วยความอดทนและความเพียร
“พงษ์” (ให้เสียงโดยอรรถพร ธีมากร) ลูกชายของปู่ทอง
“ขวัญข้าว” (ให้เสียงโดย จรินทร์พร จุนเกียรติ) ลูกสาวคนเดียวของพงษ์
“จอม” (ให้เสียงโดย ณัฏฐพงษ์ ชาติพงศ์) ลูกของ “สมชาย” เพื่อนบ้านของปู่ทอง
โอลีฟส์

| Olives |
| --- | --- |
ที่เกิด:  กรุงเทพ
แนวเพลง: ป๊อปแดนซ์
ช่วงปี: 2554 - ปัจจุบัน
ค่ายเพลง: จีเอ็มเอ็ม แกรมมี่

สมาชิก: ณิชารีย์ กิจวิริยะธนโชติ (เบสท์)   ณัชชารีย์ กิจวิริยะธนโชติ (บุ๊ค)   กฤตพร มณฑีรรัตน์ (มุก)   อรณิชา กรินชัย (พราว)
โอลีฟส์ (อังกฤษ: Olives) กลุ่มศิลปินหญิงจากสังกัด จีเอ็มเอ็ม แกรมมี่ ซึ่งมีผลงานแรกก่อนจะเป็นวงก็คือ ร่วมร้องเพลง 'หอม' ของ ไอซ์ ศรัณยู ก่อนที่จะมีเพลงสร้างชื่ออย่าง 'ยังโสด'
สมาชิก

| ชื่อ-นามสกุล | ชื่อเล่น | วันเกิด | ส่วนสูง | ตำแหน่งในวง | การศึกษา |
| --- | --- | --- | --- | --- | --- |
| อรณิชา กรินชัย | พราว | 15 ตุลาคม พ.ศ. 2535 (32 ปี) | 170 ซม. | หัวหน้าวง, นักร้องเสียงหลัก | คณะศิลปกรรมศาสตร์ มหาวิทยาลัยธรรมศาสตร์ สาขาการละคร |
| ณิชชารีย์ กิจวิริยะธนโชติ | เบสท์ | 18 เมษายน พ.ศ. 2536 (31 ปี) | 179 ซม. | นักร้องเสริม, นักเต้นนำ, ภาพลักษณ์ของวง | คณะพาณิชยศาสตร์และการบัญชี จุฬาลงกรณ์มหาวิทยาลัย สาขาการวิเคราะห์การเงินและการลงทุน (หลักสูตรนานาชาติ) |
| ณัชชารีย์ กิจวิริยะธนโชติ | บุ๊ค | 18 เมษายน พ.ศ. 2536 (31 ปี) | 178 ซม. | นักร้องเสริม, นักเต้นนำ, ภาพลักษณ์ของวง | คณะวิศวกรรมศาสตร์  จุฬาลงกรณ์มหาวิทยาลัย สาขาวิศวกรรมนาโน (หลักสูตรนานาชาติ) |
| กฤตพร มณฑีรรัตน์ | มุก | 11 ตุลาคม พ.ศ. 2536 (31 ปี) | 175 ซม. | นักร้องนำ, นักเต้นหลัก, น้องเล็ก | คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง สาขาวิศวกรรมอุตสาหการ |
ผลงาน > อัลบั้มเดี่ยว

| ชื่ออัลบั้ม | วันที่วางแผง | รายชื่อเพลง |
| --- | --- | --- |
| DANCE NOW | 23 ธันวาคม 2554 |  Naver Give Up  Take me to ur bed  AYO  Lovely girl  ยังโสด Feat. โอลีฟส์  Free Man  สุด...สุด  เพี้ยง  เอ่อ เอ่อ คือว่า ฉัน...รักเธอ  Look Like Love  Too Much So Much Very Much  เหวี่ยงก็รัก  นิดนึง  คิดมาก |
ผลงาน > มินิอัลบั้ม

| ชื่ออัลบั้ม | รายละเอียดอัลบั้ม | รายชื่อเพลง |
| --- | --- | --- |
| Olives  |  วันที่วางแผง: 11 ตุลาคม 2555  สังกัด: จีเอ็มเอ็ม แกรมมี่  รูปแบบ: ซีดี, ดาวน์โหลด |   ยังโสด  แพ้คนขี้เหงา (Feat. ตูมตาม ยุทธนา)  Lonely  แฟนน่ารัก  ไม่ได้ยิน  WOW WOW WOW  สวย สวย |
ผลงาน > ซิงเกิล

| ปี | ชื่อเพลง | อัลบั้ม |
| --- | --- | --- |
| 2554 | ยังโสด | Olives |
| 2554 | ไม่ได้ยิน | Olives |
| 2555 | แฟนน่ารัก | Olives |
| 2555 | แพ้คนขี้เหงา (Feat. ตูมตาม ยุทธนา) | Olives |
| 2555 | Lonely | Olives |
| 2556 | สวย สวย | — |
| 2558 | คืนเดียวกัน | — |
ผลงาน > ซิงเกิลร่วมกับศิลปินอื่น

| ปี | ชื่อเพลง | อัลบั้ม |
| --- | --- | --- |
| 2553 | หอม (ไอซ์ ศรัณยู Feat. โอลีฟส์) | Festa |
| 2559 | อาย love you (ลิปตา Feat. โอลีฟส์) | - |
ผลงาน > เพลงประกอบละคร

| ปี | ชื่อเพลง | ละคร | อัลบั้ม |
| --- | --- | --- | --- |
| 2555 | WOW WOW WOW | ปัญญาชนก้นครัว | Olives |
| 2556 | ยังโสด" | ซินเดอเรลล่ารองเท้าแตะ | Olives |
ผลงาน > โฆษณา

| โฆษณา | สมาชิก |
| --- | --- |
ชาขาว เพียวริคุ: (เบสท์)
DTAC: (บุ๊ค)
เคเอฟซี: (เบสท์)
มันฝรั่ง เลย์: (พราว)
ผงซักฟอก All: (เบสท์, บุ๊ค, มุก)
แพนคลินิก: (ทั้งวง)
ผลงาน > พิธีกร

ออนไลน์
พ.ศ. 2564 : - [EP1] รวมตัว Olives ฉลองครบรอบ 10 ปี Girl group ในตำนาน!!? | Olives Official ทางช่อง YouTube:Olives Official (ทั้งวง)
มิดไนส์

มิดไนส์ (อังกฤษ: Midnights) เป็นสตูดิโออัลบั้มที่ 10 ของนักร้องนักแต่งเพลงชาวอเมริกัน เทย์เลอร์ สวิฟต์ มีวางจำหน่ายเมื่อวันที่ 21 ตุลาคม ค.ศ. 2022 ผ่านรีพับลิกเรเคิดส์ ประกาศเปิดตัวอัลบั้มในงานเอ็มทีวีวิดีโอมิวสิกอะวอดส์ 2022 นับเป็นผลงานอัลบั้มชุดใหม่ครั้งแรกของเธอนับตั้งแต่สตูดิโออัลบั้มแนวอินดีโฟล์กในปี 2020 คือ โฟลก์ลอร์ และเอฟเวอร์มอร์ โดยเป็นอัลบั้มแนวคิดที่เกิดจากความคิดของเธอในช่วงค่ำคืน ประพันธ์และผลิตโดยสวิฟต์ และผู้ร่วมงานกันมาอย่างยาวนาน แจ็ก แอนโตนอฟฟ์
แรงบันดาลใจจาก "ค่ำคืนที่นอนไม่หลับ" ของสวิฟต์ มิดไนส์พาสำรวจหัวข้อของความวิตกกังวล ความไม่มั่นคง การวิจารณ์ตัวเอง การตระหนักรู้ในตัวเอง การนอนไม่หลับ และความมั่นใจในตัวเอง โดยบทปประพันธ์เพลงมีลักษณะเป็นการสารภาพแต่แต่มีก็ความคลุมเครือ ในด้านเสียง มีการทดลองกับรูปแบบแนวเพลงชิลล์เอาต์ อิเล็กโทรป็อป ดรีมป็อป และรูปแบบแนวเพลงแบดรูมป็อป ซึ่งเป็นผลมาจากแนวเพลงออลเทอร์เนทิฟสู่ซินท์ป็อปโดยใช้เครื่องสังเคราะห์เสียงแบบแอนะล็อก ดรัมแมชชีน จังหวะกรูฟ และจังหวะฮิปฮอป/อาร์แอนด์บี สวิฟต์เปิดเผยรายชื่อเพลงรุ่นมาตรฐานในซีรีส์ติ๊กต็อกชื่อ มิดไนตส์เมย์เฮมวิทมี ตั้งแต่วันที่ 21 กันยายนถึง 7 ตุลาคม 2022
อัลบั้มนี้ประสบความสำเร็จในเชิงพาณิชย์จากการจำหน่ายเพลงทุกรูปแบบ ทำลายสถิติมากมายทั่วโลก ประสบความสำเร็จในสปอติฟายสำหรับการสตรีมอัลบั้มในวันเดียวมากที่สุดและติดอันดับชาร์ตใน 28 ดินแดน โดยในสหรัฐ เปิดตัวด้วยยอดจำหน่ายมากกว่า 1.57 ล้านชุด ครองอันดับที่ 11 บนชาร์ตบิลบอร์ด 200 ซึ่งเป็นสัปดาห์ที่มียอดจำหน่ายแผ่นเสียงมากที่สุดของศตวรรษที่ 21 กลายเป็นอัลบั้มที่จำหน่ายดีที่สุดในปี 2022 และสร้างเพลงติดอันดับสูงสุด 10 เพลง บนชาร์ตบิลบอร์ดฮอต 100 ซึ่งมากที่สุดในบรรดาอัลบั้มใด ๆ ในสัปดาห์เดียวกัน ซิงเกิลนำ "แอนตี-ฮีโร" ครองอันดับที่เก้าในฮอต 100 ในขณะที่ซิงเกิลต่อมา "ลาเวนเดอร์เฮซ" และ "คาร์มา" ขึ้นสูงสุดที่อันดับสอง ในขณะที่เพลงอื่น ๆ เช่น "มาร์รูน", "สโนว์ออนเดอะบีช" ร้องรับเชิญโดย ลานา เดล เรย์, "ยัวร์ออนยัวร์โอนคิด", "มิดไนต์เรน" และ "บีจิวเวลด์" ติดอันดับสูงในระดับสากล
โดยได้รับการยกย่องจากนักวิจารณ์เพลงในเรื่องการควบคุมการผลิต การแต่งประพันธ์ที่ตรงไปตรงมา และจังหวะการร้อง อัลบั้มมิดไนส์ได้รับรางวัลมากมายและได้รับการจัดอันดับให้เป็นหนึ่งในอัลบั้มที่ดีที่สุดของปี 2022 จากสื่อสิ่งพิมพ์ต่าง ๆ นักข่าวรู้สึกว่าความสำเร็จที่แพร่หลายของอัลบั้มเป็นข้อพิสูจน์ถึงอิทธิทางวัฒนธรรมของสวิฟต์ อัลบั้มนี้ได้รับรางวัลอัลบั้มแห่งปีและอัลบั้มเพลงป็อปยอดเยี่ยมในงานประกาศผลรางวัลแกรมมีประจำปีครั้งที่ 66 ในปี 2024 เพื่อสนับสนุนอัลบั้มมิดไนส์และอัลบั้มก่อนหน้าของเธอ สวิฟต์เริ่มแสดงคอนเสิร์ตดิเอราส์ทัวร์ในปี 2023
ภูมิหลัง

อัลบั้มได้รับแรงบันดาลใจจาก "13 คืนที่นอนไม่หลับ" สวิฟต์กล่าวถึงอัลบั้มนี้ในอินสตาแกรมว่า "นี่เป็นการรวบรวมเพลงที่เขียนขึ้นกลางดึก เป็นบันทึกการเดินทางผ่านความหวาดกลัว และความฝันอันหอมหวาน พื้นที่ที่เราก้าวเดิน และปีศาจที่เราต้องเผชิญ สำหรับพวกเราที่รู้สึกกระสับกระส่าย และจุดโคมไฟทิ้งไว้อย่างนั้น เพื่อหวังว่าเมื่อนาฬิกาบอกเวลาเที่ยงคืน เราจะพบกับตัวเอง"
แนวทางศิลปะ

จากการประกาศอัลบั้ม สื่อมวลชนคาดการณ์จากชุดมอสชิโนของสวิฟต์สำหรับอาฟเตอร์ปาร์ตีของงานเอ็มทีวีวิดีโอมิวสิกอะวอดส์ ซึ่งเป็นชุดรอมเปอร์กระโปรงสั้นสีน้ำเงินกรมท่าประดับด้วยดาวสีเงิน ซึ่งเชื่อมโยงกับสุนทรียภาพของอัลบั้ม เมื่อวิเคราะห์ภาพประชาสัมพันธ์ของอัลบั้ม เดอะริงเกอร์ บรรยายลักษณะสุนทรียภาพของอัลบั้มว่า "มีเสน่ห์ แต่ผ่อนคลาย ภายในมีเสน่ห์ซึ่งตรงข้ามกับความงามของป็อปสตาร์ที่ยิ่งใหญ่" โดยมีสีน้ำเงินฟ้าเที่ยงคืนเป็นสีหลัก และภาพถ่ายย้อนยุคที่มีเครื่องหนัง หน้าปัดนาฬิกาและ "การตกแต่งห้องสำหรับครอบครัว" ตามแบบคริสต์ทศวรรษ 1960-1970 ก็เป็นส่วนหนึ่งของสัญลักษณ์อัลบั้มมิดไนส์ด้วย โว้กกล่าวถึงรูปแบบของสวิฟต์ในคริสต์ทศวรรษ 1970 ซึ่งถือเป็นการเปลี่ยนจากเครื่องแต่งกายรูปแบบชนบท และคอตเทจคอร์ที่เธอนำมาใช้สำหรับอัลบั้มโฟล์กลอร์ และเอฟเวอร์มอร์ นักวิจารณ์แฟชั่น เจส คาร์ตเนอร์-มอร์ลีย์ พบว่าภาพนี้ชวนให้นึกถึงปกอัลบั้ม คันทรีไลฟ์ (1974) ของวงดนตรีอาร์ตร็อกสัญชาติอังกฤษ ร็อกซีมิวสิก และรูปถ่ายของศิลปินชาวฝรั่งเศส กาย บูร์แด็งน์ ในโว้กฟรานซ์
แนวทางศิลปะ > ปกอัลบั้ม

งานศิลปะหน้าปกมาตรฐานของอัลบั้มมิดไนส์ เป็นงานแบบมินิมัลลิสม์ (Minimalism) โดยได้รับแรงบันดาลใจจากปกแผ่นเสียงรุ่นเก่าซึ่งมีเพลงปรากฏบนปกหน้า ภาพถ่ายของสวิฟต์บนปกอัลบั้มแสดงให้เห็นเธอในอายแชโดว์สีฟ้า อายไลเนอร์สีดำ และริมฝีปากสีแดงอันเป็นเอกลักษณ์ของเธอ โดยเธอจุดไฟแช็กที่กำลังลุกโชนไว้ใกล้ใบหน้า เป็นภาพตราฏกะ (trāṭaka) ตามบีตส์เพอร์มินิต โดยใช้แบบอักษรนูวฮาสโกรเทสก์ (Neue Haas Grotesk) ชื่ออัลบั้มและรายชื่อเพลงเป็นแบบไล่ระดับสีฟ้า หน้าปกฉบับไวนิลซึ่งสวิฟต์โพสต์บนสื่อสังคมของเธอ แบ่งรายการเพลงออกเป็นด้านเอและด้านบี ซึ่งบ่งบอกถึงแผ่นเสียงสองด้าน นอกจากนี้ยังมีการออกอัลบั้มชุดลิมิเต็ดอิดิชันสามสีซึ่งมีปกศิลปะที่แตกต่างกันออกไปด้วย จากสื่อเดอะคัต ได้อธิบายถึงหน้าปกของสวิฟต์ว่า "ในสภาวะต่าง ๆ ของความเครียดยามดึกอันมีเสน่ห์" เดอะแดลลัสออบเซอร์เวอร์ ตั้งข้อสังเกตถึงความคล้ายคลึงกับสุนทรียภาพของอินดีสลีซ นอกจากนี้ ด้านหลังของปกอัลบั้มประกอบด้วยนาฬิการุ่นมาตรฐานและรุ่นสำรองอีก 3 รุ่น แต่ละรุ่นแสดงถึงส่วนหนึ่งในสี่ของหน้าปัดนาฬิกา เมื่อประกอบเข้าด้วยกันก็จะเกิดกลายเป็นนาฬิกาที่สมบูรณ์
การตอบรับที่สำคัญ

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 85/100
เอนีดีเซ็นต์มิวสิก?: 8.0/10
คะแนนคำวิจารณ์
ที่มา: ค่าประเมิน
ออลมิวสิก: 
อเมริกันซองไรเตอร์: 
แคลช: 8/10
เอนเตอร์เทนเมนต์วีกลี: B+
เดอะการ์เดียน: 
ดิอินดีเพ็นเดนต์: 
เอ็นเอ็มอี: 
พิตช์ฟอร์ก: 7.0/10
โรลลิงสโตน: 
เดอะไทมส์: 
มิดไนส์ ได้รับการตอบรับอย่างกว้างขวางจากนักวิจารณ์ดนตรี ซึ่งส่วนใหญ่ยกย่องการผลิตและเสียงขับร้อง เมทาคริติกซึ่งกำหนดคะแนนมาตรฐาน 100 คะแนน อัลบั้มนี้ได้รับ คะแนนเฉลี่ย 85 คะแนนจากบทวิจารณ์ 26 รายการ ซึ่งระบุว่า "เป็นเสียงร้องที่มีความเป็นสากล" ผู้รวบรวมเอนีดีเซ็นต์มิวสิก? ให้คะแนน 8.0 จาก 10 โดยอิงจากการประเมินฉันทามติที่สำคัญ
บริตตานี สแปนอส และร็อบ เชฟฟีลด์ จากสื่อโรลลิงสโตน ขนานนามมิดไนส์ว่าคลาสสิก สแปนอสยังยกย่องรูปการประพันธ์เพลงของสวิฟต์ว่ามี "ความสดใสและสดใหม่" ขณะที่เชฟฟิลด์เน้นย้ำถึงการผลิตและอารมณ์
อเล็กซิก เพตทริกดิส จากสื่อเดอะการ์เดียน และแอนดี ฟอน ฟิฟ จากสื่ออันเดอร์เดอะเรดาร์ ยกย่องการผลิต "ที่ได้กล่าวน้อยไปกว่าความจริง" เพตทริกดิสกล่าวว่าว่ามันซับซ้อนและ "ปราดเปรียวอย่างมีรสนิยม" ในขณะที่ฟิฟเรียกมันว่าสง่างามและ "สร้างขึ้นอย่างสวยงาม" เฮเลน บราวน์ จากสื่อดิอินดีเพ็นเดนต์ อธิบายไว้ว่า "สวิฟต์แกะความฝันที่มืดมนที่สุด ความสงสัยและความคิดที่โหดร้ายที่สุดของเธอออกมา" โดยใช้ "การพรางตัวของเสียงร้องของแมว" และ "การควบคุมบทประพันธ์ที่มั่นใจ"
การตอบรับที่สำคัญ > รายการอันดับสิ้นปี

| สื่อสิ่งพิมพ์ | รายการ | อันดับ | อ้างอิง |
| --- | --- | --- | --- |
| บิลบอร์ด | 50 อัลบั้มที่ดีที่สุดของปี 2022 | 3 |  |
| เดอะการ์เดียน | 50 อัลบั้มที่ดีที่สุดของปี 2022 | 17 |  |
| ฮอตเพรสส์ | 50 อัลบั้มที่ดีที่สุดของปี 2022 | 6 |  |
| ดิอินดีเพ็นเดนต์ | อัลบั้มที่ดีที่สุดของปี 2022 | 7 |  |
| ลอสแอนเจลิสไทมส์ | 20 อัลบั้มที่ดีที่สุดของปี 2022 | 4 |  |
| เอ็นเอ็มอี | 50 อัลบั้มที่ดีที่สุดของปี 2022 | 12 |  |
| ป็อปแมตเตอร์ส | 80 อัลบั้มที่ดีที่สุดของปี 2022 | 5 |  |
| โรลลิงสโตน | 20 อัลบั้มยอดนิยมในปี 2022 โดยร็อบ เชฟฟีลด์ | 2 |  |
| สแลนต์แม็กกาซีน | 50 อัลบั้มที่ดีที่สุดของปี 2022 | 18 |  |
| เดอะไทมส์ | 25 อัลบั้มที่ดีที่สุดของปี 2022 | 10 |  |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 2× Platinum | 140,000‡ |
| Austria (IFPI Austria) | Platinum | 15,000‡ |
| Belgium (BEA) | Gold | 10,000‡ |
| Canada (Music Canada) | 2× Platinum | 160,000‡ |
| Denmark (IFPI Danmark) | Platinum | 20,000‡ |
| France (SNEP) | Gold | 50,000‡ |
| Germany (BVMI) | Gold | 100,000‡ |
| Italy (FIMI) | Platinum | 50,000‡ |
| Mexico (AMPROFON) | Platinum | 140,000‡ |
| New Zealand (RMNZ) | 3× Platinum | 45,000‡ |
| Norway (IFPI Norway) | Gold | 10,000* |
| Poland (ZPAV) | Platinum | 20,000‡ |
| Spain (PROMUSICAE) | Platinum | 40,000‡ |
| United Kingdom (BPI) | 2× Platinum | 600,000‡ |
| United States (RIAA) | 2× Platinum | 2,454,000 |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
การวางจำหน่าย

| ภูมิภาค | วันที่ | รูปแบบ | รุ่น | ค่าย | อ้างอิง |
| --- | --- | --- | --- | --- | --- |
| ทั่วโลก | 21 ตุลาคม 2022 | ตลับ ซีดี ดิจิทัลดาวน์โหลด การสตรีม แผ่นเสียงไวนิล | มาตรฐาน | รีพับลิก |  |
| ทั่วโลก | 21 ตุลาคม 2022 | ดิจิทัลดาวน์โหลด การสตรีม | ทรีเอแอม | รีพับลิก |  |
| ทั่วโลก | 21 ตุลาคม 2022 | ซีดี | ดีลักซ์ | รีพับลิก |  |
| ญี่ปุ่น | 26 ตุลาคม 2022 | ซีดี | ดีลักซ์ | ยูนิเวอร์แซลเจแปน |  |
| ไต้หวัน | 18 พฤศจิกายน 2022 | ซีดี | มาตรฐาน | ยูนิเวอร์แซลไต้หวัน |  |
| บราซิล | 14 ธันวาคม 2022 | ซีดี | มาตรฐาน | ยูนิเวอร์แซลบราซิล |  |
| บราซิล | 14 ธันวาคม 2022 | ซีดี | ดีลักซ์ | ยูนิเวอร์แซลบราซิล |  |
| สหรัฐ | 5 มกราคม 2023 | ดิจิทัลดาวน์โหลด | ลิมิเต็ด | รีพับลิก |  |
| สหรัฐ | 22 พฤษภาคม 2023 | แผ่นเสียง เลิฟโพชัน | ลิมิเต็ด | รีพับลิก |  |
| ทั่วโลก | 26 พฤษภาคม 2023 | ดิจิทัลดาวน์โหลด การสตรีม | ทิลดอวน์ | รีพับลิก |  |
| สหรัฐ | 26 พฤษภาคม 2023 | ซีดี | เลตไนต์ | รีพับลิก |  |
| ทั่วโลก | 26 พฤษภาคม 2023 | ดิจิทัลดาวน์โหลด | เลตไนต์ | รีพับลิก |  |
คลื่นไหวสะเทือน

คลื่นตัวกลางและคลื่นพื้นผิว
คลื่นไหวสะเทือน (อังกฤษ: seismic wave) เป็นคลื่นที่ถ่ายทอดพลังงานผ่านภายในโลก อาจเกิดจากแผ่นดินไหว การระเบิด หรือกิจกรรมอื่น ๆ ที่ก่อให้เกิดคลื่นความถี่ต่ำ คลื่นไหวสะเทือนอาจถูกตรวจรับได้ด้วย seismograph, geophone, hydrophone หรือ accelerometer ความเร็วของการกระจายของคลื่นมีความสัมพันธ์กับความหนาแน่นและความยืดหยุ่นของตัวกลาง เนื่องจากความหนาแน่นที่เพิ่มสูงขึ้นในชั้นหินระดับลึก ความเร็วของคลื่นในชั้นหินลึกจึงมีแนวโน้มที่จะสูงกว่าความเร็วของคลื่นบริเวณผิวโลก ความเร็วของคลื่นไหวสะเทือนอาจแตกต่างกันไปตั้งแต่ 2 ถึง 8 กิโลเมตรต่อวินาทีในชั้นเปลือกโลก และอาจสูงถึง 13 กิโลเมตรต่อวินาทีในชั้นแมนเทิลระดับลึก
แผ่นดินไหวสามารถก่อให้เกิดคลื่นไหวสะเทือนในหลายชนิดที่มีความเร็วแตกต่างกัน นักวิทยาศาสตร์สามารถใช้ผลต่างของระยะเวลาที่ใช้ในการเคลื่อนที่ของคลื่นเหล่านี้เพื่อระบุพิกัดของศูนย์กลางแผ่นดินไหว ในขณะที่นักธรณีฟิสิกส์อาจใช้สมบัติของการสะท้อนและการหักเหของคลื่นไหวสะเทือนผ่านชั้นหินต่าง ๆ เพื่อวิเคราะห์และตรวจสอบโครงสร้างใต้ดิน
ประเภทของคลื่นไหวสะเทือน

คลื่นไหวสะเทือนสามารถแบ่งตามลักษณะการเคลื่อนที่ของคลื่นได้สองประเภทได้แก่คลื่นตัวกลาง และคลื่นพื้นผิว
ประเภทของคลื่นไหวสะเทือน > คลื่นตัวกลาง

คลื่นตัวกลาง (อังกฤษ: body wave) คือคลื่นที่เดินทางทะลุผ่านโลก เส้นทางการเคลื่อนที่ของคลื่นอาจหักเหให้เคลื่อนไปจากเส้นตรงเนื่องจากความแตกต่างของความหนาแน่นและความยืดหยุ่นของโครงสร้างภายในของโลก ในขณะเดียวกันคุณสมบัติเหล่านี้ของชั้นหินอาจเปลี่ยนไปตามอุณหภูมิ องค์ประกอบ และสถานะ การหักเหของคลื่นไหวสะเทือนเป็นไปในลักษณะเดียวกับคลื่นแสง
ประเภทของคลื่นไหวสะเทือน > คลื่นตัวกลาง > คลื่นปฐมภูมิ

คลื่นปฐมภูมิ (อังกฤษ: primary wave หรือ p wave) เป็นคลื่นตัวกลางที่เกี่ยวข้องกับการบีบอัดและคลายตัวของวัสดุเนื่องจากความยืดหยุ่นเมื่อคลื่นเดินทางผ่านโดยไม่เกิดการหมุน ลักษณะของคลื่นประเภทนี้อาจเทียบได้กับคลื่นเสียงในอากาศ

ความเร็วในการเคลื่อนที่ของคลื่นปฐมภูมิสามารถคำนวณได้จากสมการ
V_{P}={\sqrt {\frac {K+{\frac {4}{3}}\mu }{\rho }}}
เมื่อ K, μ, ρ แทน โมดูลัสของแรงบีบอัด, โมดูลัสของแรงเฉือน และความหนาแน่นของตัวกลางตามลำดับ
ประเภทของคลื่นไหวสะเทือน > คลื่นตัวกลาง > คลื่นทุติยภูมิ

คลื่นทุติยภูมิ (อังกฤษ: secondary wave หรือ s wave) เป็นคลื่นตัวกลางที่เกี่ยวข้องกับการเฉือนและการหมุนของเนื้อวัสดุเมื่อคลื่นเดินทางผ่านโดยไม่เกิดการเปลี่ยนแปลงทางปริมาตร
ความเร็วในการเคลื่อนที่ของคลื่นทุติยภูมิสามารถคำนวณได้จากสมการ
V_{S}={\sqrt {\frac {\mu }{\rho }}}
เมื่อ μ, ρ แทน โมดูลัสของแรงเฉือน และความหนาแน่นของตัวกลางตามลำดับ
จากสมการความสัมพันธ์ของความยืดหยุ่นและความหนาแน่นของตัวกลางที่มีผลต่อความเร็วของคลื่นในตัวกลาง จะเห็นได้ว่าความเร็วของคลื่นแปรผกผันกับความหนาแน่นของตัวกลาง จากความหนาแน่นของชั้นหินที่เพิ่มขึ้นตามความลึกอาจชี้ว่าความเร็วของคลื่นไหวสะเทือนลดลงในระดับความลึกที่เพิ่มมากขึ้น อย่างไรก็ดี เนื่องจากค่า Bulk modulus และ Shear modulus เพิ่มขึ้นตามความลึกของชั้นหินด้วยเช่นกันปัจจัยของความยืดหยุ่นของตัวกลางส่งผลต่อความเร็วในสัดส่วนที่มากกว่าเมื่อเทียบกับการหักล้างจากความสัมพันธ์ของความหนาแน่น ทำให้ความเร็วของคลื่นไหวสะเทือนเพิ่มมากขึ้นในระดับความลึกที่เพิ่มขึ้น
ประเภทของคลื่นไหวสะเทือน > คลื่นพื้นผิว

คลื่นพื้นผิว (อังกฤษ: surface wave) คือคลื่นที่เดินทางไปตามผิวโลกโดยไม่แพร่เข้าไปภายในของผิวโลกระดับลึก ส่วนใหญ่เกิดขึ้นในแผ่นดินไหวระดับตื้น คลื่นพื้นผิวนี้มีแอมพลิจูดสูงกว่าคลื่นในตัวกลางซึ่งหมายถึงระดับพลังงานที่สูงกว่า นั่นคือความเสียหายหลักจากแผ่นดินไหวเกิดจากคลื่นประเภทนี้ในขณะที่คลื่นในตัวกลางจะก่อผลกระทบในระดับที่น้อยกว่า เนื่องจากการเคลื่อนที่ของคลื่นพื้นผิวใน 2 มิติ ซึ่งทำให้เกิดการสูญเสียพลังงานที่น้อยกว่าการเคลื่อนที่ของคลื่นในตัวกลางซึ่งเป็น 3 มิติ คลื่นพื้นผิวที่เป็นที่รู้จักมี 2 ประเภท
ประเภทของคลื่นไหวสะเทือน > คลื่นพื้นผิว > คลื่นเรลีย์

คลื่นเรลีย์ (อังกฤษ: Rayleigh wave,LR) คือคลื่นที่อนุภาคในตัวกลางเกิดการสั่นในแนวดิ่ง พื้นผิวโลกเกิดการเคลื่อนไหวในเชิงวงรีโดยมีแกนหลักในแนวแกนดิ่ง แอมพลิจูดของคลื่นสลายในเชิงเอกซ์โพเนนเชียล
ประเภทของคลื่นไหวสะเทือน > คลื่นพื้นผิว > คลื่นเลิฟ

คลื่นเลิฟ (อังกฤษ: Love wave,LQ) คือคลื่นที่อนุภาคในตัวกลางเกิดการสั่นในแนวระดับตั้งฉากกับทิศทางการเคลื่อนที่ของคลื่นและไม่ก่อให้เกิดการกระจัดในแนวดิ่ง ในลักษณะเดียวกับการเลื้อยของงูไปตามผิวดิน
การเรียกชื่อคลื่น

เส้นทางการเดินทางของคลื่นจากจุดศูนย์กลางการเกิดแผ่นดินไหวถึงจุดสังเกตการณ์มักจะถูกเขียนในรูปแบบของแผนภาพโดยใช้ลูกศรแสดงทิศทางการเดินทางของคลื่นดังตัวอย่างในภาพ เมื่อพิจารณาการสะท้อนของคลื่นเมื่อเดินทางผ่านตัวกลางชนิดต่าง ๆ จะทำให้เส้นทางการเดินทางของคลื่นที่เป็นไปได้มีจำนวนนับไม่ถ้วน แต่ละรูปแบบที่เป็นไปได้สามารถเขียนแทนได้ด้วยกลุ่มของตัวอักษรภาษาอังกฤษ ตัวอักษรพิมพ์เล็กใช้สื่อถึงเส้นเขตระหว่างสองตัวกลาง (เกิดการสะท้อนของคลื่น) ในขณะที่ตัวอักษรพิมพ์ใหญ่ใช้สื่อถึงตัวกลางที่คลื่นเดินทางผ่านเข้าไป
| --- | --- |
c: คลื่นสะท้อนที่แก่นโลกชั้นนอก
d: คลื่นสะท้อนที่เกิดเนื่องจากความไม่ต่อเนื่องที่ความลึก d
g: คลื่นที่เดินทางผ่านเปลือกโลกเท่านั้น
i: คลื่นสะท้อนที่แก่นโลกชั้นใน
I: คลื่นปฐมภูมิที่เดินทางผ่านแก่นโลกชั้นใน
h: คลื่นสะท้อนเนื่องจากความไม่ต่อเนื่องภายในเปลือกโลกชั้นใน
J: คลื่นทุติยภูมิที่เดินทางผ่านแก่นโลกชั้นใน
K: คลื่นปฐมภูมิที่เดินทางผ่านแก่นโลกชั้นนอก
L,LQ: คลื่นเลิฟ
n: คลื่นที่เดินทางไปตามผิวสัมผัสระหว่างแก่นโลก (ชั้นนอก) และแมนเทิล
P: คลื่นปฐมภูมิที่เดินทางผ่านชั้นแมนเทิล
p: คลื่นปฐมภูมิที่เดินทางจากจุดศูนย์กลางแผ่นดินไหวแล้วสะท้อนกลับผิวโลก
R,LR: คลื่นเรลีย์
S: คลื่นทุติยภูมิที่เดินทางผ่านชั้นแมนเทิล
s: คลื่นทุติยภูมิที่เดินทางจากจุดศูนย์กลางแผ่นดินไหวแล้วสะท้อนกลับที่ผิวโลก
w: คลื่นสะท้อนที่ก้นสมุทร
คลื่น ScP คือคลื่นไหวสะเทือนที่เริ่มต้นเดินทางจากศูนย์กลางแผ่นดินไหวในรูปของคลื่นทุติยภูมิ ผ่านชั้นแมนเทิล แล้วสะท้อนที่แก่นโลกชั้นนอก และเดินทางผ่านชั้นแมนเทิลกลับขึ้นมาสู่สถานีตรวจแผ่นดินไหวที่ผิวโลกในรูปของคลื่นปฐมภูมิ
คลื่น sPKIKP คือคลื่นไหวสะเทือนที่เดินทางจากจุดศูนย์กลางแผ่นดินไหวในรูปของคลื่นทุติยภูมิขึ้นมาที่ผิวโลก ก่อนที่จะสะท้อนกลับลงไปในชั้นแมนเทิลในรูปของคลื่นปฐมภูมิ เดินทางผ่านแก่นโลกชั้นนอก แก่นโลกชั้นใน แล้วทะลุเข้าสู่แก่นโลกชั้นนอกอีกฝั่งหนึ่ง และเดินทางผ่านชั้นแมนเทิลอีกฝั่งหนึ่งในรูปของคลื่นปฐมภูมิ